178 HISTORIA VIT7E ET MORTIS. 



tionem morborum : de iis autem, quae proprie spec- 

 tant ad longaevitatem, parva est mentio et tanquam 

 obiter. Proponemus tamen ea medicamenta, quae in 

 hoc genere notantur, cordialia scilicet quas vocantur. 

 Etenim quae, sumpta in curationibus, cor et (quod 

 verius est) spiritus muniunt et roborant contra ve- 

 nena et morbos, translata cum judicio et delectu in 

 diaetam, etiam ad vitam producendam aliqua ex 

 parte prodesse posse consentaneum est. Id faciemus 

 non promiscue ea cumulantes (ut moris est), sed ex- 

 cerpentes optima. 



1. Aurum triplici forma exbibetur ; aut in auro 

 (quod appellant) potabili ; aut in vino exstinctlonis 

 auri ; aut in auro in substantia, qualia sunt, aurum 

 foliatum et limatura auri. Quod ad aurum potabile 

 attinet, coepit dari in morbis desperatis aut graviori- 

 bus pro egregio cordiali, atque successu non contem- 

 nendo. Verum existimamus spiritus salis, per quos 

 fit dissolutio, virtutem illam, quae reperitur, largiri 

 potius quam ipsum aurum ; quod tamen sedulo cela- 

 tur : quod si aperiri possit aurum absque aquis cor- 

 rosivis, aut per corrosivas (modo absit qualitas vene- 

 nata) bene postea ablutas, rem non inutilem fore 

 arbitramur. 



2. Margaritas sumuntur aut in pulvere laevigato, 

 aut in malagmate quodam sive dissolutione per suc- 

 cum limonum impense acerborum et recentium ; at 

 que dantur aliquando in confectionibus aromaticis, 

 aliquando in liquore. Margarita proculdubio affini- 

 tatem habet curn concha, cui adhseret ; et possit esse 



